[{"text_idx": "#000000", "text": "Congresso Internacional da Juventude Esperantista"}, {"text_idx": "#000002", "text": "La komisiono de TEJO pri Edukado, Scienco kaj Kulturo organizas la Internacian Retan Interfakan Simpozion (IRIS) de la 2-a g\u0302is la 5-a de aprilo 2021. IRIS okazas kunlabore kun Retoso, la nova reta evento de TEJO. La simpozio enhavos videajn prelegojn kaj podiajn diskutojn interalie en la jenaj kampoj: matematiko, fiziko, informadiko, biologio, kemio, medicino, geosciencoj, ing\u0302enierarto, psikologio, edukado, lingvistiko, antropologio, sociologio, historio kaj artoj. La bunta proponita fakaro celas instigi la partoprenantojn pripensi tion, kion ilia fako povas gajni per aldono de novaj interfakaj perspektivoj kaj demandaroj. La simpozio estas organizata de TEJO kun subteno de UEA."}, {"text_idx": "#000003", "text": "Proponu vian prelegon. La unua pas\u0302o por esti parto de IRIS estas sciigi la organizantojn kiel eble plej baldau\u0306 pri via intenco partopreni, au\u0306 pri la temo de via prelego per mallonga resumo (maksimume kvindek vortoj). Povas temi pri specifa aspekto de via fako, au\u0306 pri via propra esploro kadre de g\u0302i. Registru vian prelegon (de 5 g\u0302is 15 minutoj)*. Pro la reta karaktero de la evento, la prelegoj devos esti anticipe registritaj kiel videoj. Bonvolu prepari ankau\u0306 tekstan priskribon (maksimume 250 vortoj). Vi povos sendi vian kontribuon al g\u0302is la 23-a de marto 2021.Partoprenu la simpozion. IRIS okazos de la 2-a g\u0302is la 5-a de aprilo 2021. La podiaj diskutoj pritraktos aspektojn de la diversaj fakoj surbaze de la ricevitaj videaj kontribuoj, kiuj estos publikigitaj en jutubo antau\u0306 la simpozio. Fine la prelegantoj respondos la demandojn de la publiko."}, {"text_idx": "#000004", "text": "* Registru la videon lau\u0306eble en bona kvalito, en horizontala formato. Antentu ke via voc\u0302o estu bone au\u0306debla kaj ke estu sufic\u0302e da lumo en la c\u0302ambro kie vi registras. Bonvolu esti proksime de la mikrofono, por ke la sonkvalito de via prelego estu alta."}, {"text_idx": "#000006", "text": "Por pliaj informoj, vizitu la oficialan retejon de la evento au\u0306 kontaktu nin c\u0302e ."}]